બાયડ તાલુકામાં ખરીફ સિઝન દરમ્યાન સિંચાઈ માટે અપાતી 10 કલાક વીજળી 8 કલાક કરી દેવતાં ખેડૂતોની મુશ્કેલી વધી છે એક તરફ બાયડ તાલુકામાં ચોમાસાની ઋતુમાં ઓછા વરસાદે ખેડૂતોની ખરીફ સીઝન બગાડી તો બીજી તરફ રવી સિઝનની વાવણી સમયેજ વીજ કાપ મુકાતા ખેડુતોમાં રોષ પ્રવર્તી રહ્યો છે. ચાલુ વર્ષે બાયડ તાલુકામાં સરેરાશ 18 ટકા જેટલો વરસાદ નોંધાયો છે. ગત વર્ષની સરખામણીએ 11 ટકા વરસાદની ઘટ બાયડ તાલુકામાં આ વખતે રહી હતી.ઓછા વરસાદને કારણે બાયડ તાલુકામાં ખરીફ ઋતુમાં વાવેલ પાક ઓછાવત્તા અંશે નિષ્ફળ નીવડ્યો છે.